               EUROPOS KOMISIJA
            Briuselis, 2022 05 20
            COM(2022) 227 final
            2022/0163(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Techninių ekspertų komiteto 14-ajame posėdyje, dėl Telematikos priemonių, skirtų krovinių vežimo paslaugoms teikti, vienodų techninių normų pakeitimo ir ATMF vienodųjų taisyklių B priedo dėl nukrypti leidžiančių nuostatų pakeitimo ir pozicijos, kurios Europos Sąjungos vardu turi būti laikomasi taikant OTIF Peržiūros komiteto rašytinę procedūrą, dėl COTIF G priedo pakeitimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi:

               a.taikant Tarptautinio vežimo geležinkeliais tarpvyriausybinės organizacijos (toliau – OTIF) Peržiūros komiteto rašytinę procedūrą dėl tam tikrų Tarptautinio vežimo geležinkeliais sutarties (toliau – COTIF) ir jos priedų pakeitimų. Techninių ekspertų komitetas savo 13-ajame posėdyje paprašė Peržiūros komiteto priimti jo kompetencijai priklausančių klausimų sprendimus, numatytus COTIF 17 straipsnio 1 dalies a punkte ir COTIF 33 straipsnio 4 dalies g punkte, siekiant iš dalies pakeisti Vienodųjų tarptautiniam susisiekimui naudojamų geležinkelio priemonių techninio priėmimo taisyklių (toliau – ATMF – COTIF G priedas) 3a straipsnio 5 dalį ir 15 straipsnio 2 dalį ir atitinkamai pakeisti Konsoliduotą aiškinamąją ataskaitą. Balsavimas vyks taikant OTIF rašytinę procedūrą;

               b.14-ajame Tarptautinio vežimo geležinkeliais tarpvyriausybinės organizacijos Techninių ekspertų komiteto posėdyje, vyksiančiame 2022 m. birželio 14–15 d. Berne. Į posėdžio darbotvarkę įtraukta:

               –pasiūlymas pakeisti Telematikos priemonių, skirtų krovinių vežimo paslaugoms teikti, vienodas technines normas (toliau – TAF VTN);

               –pasiūlymas pakeisti ATMF vienodųjų taisyklių B priedą dėl leidžiančių nukrypti nuostatų.

               OTIF kuria vienodą teisinę tarptautinio vežimo geležinkeliais tvarką trijose pagrindinėse veiklos srityse: techninės sąveikos, pavojingųjų krovinių ir geležinkelių sektoriaus sutarčių teisės.

               Pirmiau nurodyti sprendimai, kuriuos turi priimti Techninių ekspertų komitetas ir Peržiūros komitetas, yra teisinę galią turintys aktai, o pozicija, kurios turi būti laikomasi Sąjungos vardu, turi būti nustatyta Tarybos sprendimu, grindžiamu SESV 218 straipsnio 9 dalimi.

               2.Pasiūlymo aplinkybės

               2.1.Tarptautinio vežimo geležinkeliais sutartis (COTIF)

               1980 m. gegužės 9 d. Tarptautinio vežimo geležinkeliais sutartis (COTIF) su pakeitimais, padarytais 1999 m. birželio 3 d. Vilniaus protokolu, yra tarptautinis susitarimas, kurio susitariančiosios šalys yra Sąjunga ir 25 valstybės narės
                  1
               .

               2011 m. birželio 16 d. Taryba priėmė Tarybos sprendimą 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos (OTIF) susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu
                  2
                (toliau – ES ir COTIF susitarimas dėl prisijungimo), pasirašymo ir sudarymo.

               Susitarimas įsigaliojo 2011 m. liepos 1 d.

               Pagal COTIF 2 straipsnio 1 dalį OTIF tikslas – visais atžvilgiais skatinti, gerinti ir lengvinti tarptautinį geležinkelių susisiekimą, visų pirma įvairiose tarptautinio geležinkelių susisiekimo teisės srityse sukuriant vienodos teisės sistemas. COTIF taip pat nustatomas organizacijos valdymas, jos tikslai, funkcijos, santykiai su susitariančiosiomis šalimis ir jos veikla apskritai.

               Taigi COTIF reglamentuojami skirtingi geležinkelių srities teisės aktų teisiniai ir techniniai aspektai; ji padalyta į dvi dalis: pati Sutartis, kuria reglamentuojamas OTIF veikimas, ir aštuoni priedai, kuriais nustatoma vienoda geležinkelių teisė:

               –A priedas. Tarptautinio keleivių vežimo geležinkeliais sutartis (CIV);

               –B priedas. Tarptautinio krovinių vežimo geležinkeliais sutartis (CIM);

               –C priedas. Pavojingų krovinių tarptautinis vežimas geležinkeliais (RID);

               –D priedas. Transporto priemonių naudojimo tarptautiniam geležinkelių susisiekimui sutartis (CUV);

               –E priedas. Infrastruktūros naudojimo tarptautiniam geležinkelių susisiekimui sutartis (CUI);

               –F priedas. Vienodosios techninių standartų tvirtinimo ir vienodų techninių normų, taikomų geležinkelio priemonėms, kurias ketinama naudoti tarptautiniam susisiekimui, priėmimo taisyklės (APTU vienodosios taisyklės);

               –G priedas. Vienodosios tarptautiniam susisiekimui naudojamų geležinkelio priemonių techninio priėmimo taisyklės (ATMF vienodosios taisyklės);

               –H priedas. Vienodosios saugaus traukinių eksploatavimo tarptautinio susisiekimo srityje taisyklės (EST vienodosios taisyklės).

               Remiantis COTIF F ir G priedais, techninei sąveikai užtikrinti taikoma 12 vienodų techninių normų (toliau – VTN). Pagal COTIF taikomų VTN paskirtis yra tokia pati kaip ir ES techninių sąveikos specifikacijų (toliau – TSS), kurių būtina laikytis norint gauti leidimą vykdyti tarptautinį susisiekimą, kaip apibrėžta Direktyvos (ES) 2016/797 II skyriuje.

               42 iš 47 valstybių, kurios yra COTIF šalys, įskaitant jau minėtas 25 ES valstybes nares, taiko F ir G priedus.

               2.2.OTIF Peržiūros komitetas

               Peržiūros komitetas yra kompetentingas priimti sprendimus, kuriais keičiama COTIF ir CIV, CIM, CUV ir CUI vienodosios taisyklės, o kai kuriais atvejais ir APTU bei ATMF vienodosios taisyklės. Pagal COTIF 33 straipsnio 4 dalį Peržiūros komitetas gali pats patvirtinti pakeitimus arba priimtus pakeitimus pateikti OTIF valstybėms narėms tvirtinti Generalinėje Asamblėjoje.

               Paskutinis (26-asis) Peržiūros komiteto posėdis vyko 2018 m. vasario 27 d. – kovo 1 d.

               Tokiuose posėdžiuose Sąjunga ir (arba) jos valstybės narės dalyvauja pagal jų atitinkamą kompetenciją, Peržiūros komiteto darbo tvarkos taisykles ir Susitarimo dėl Sąjungos prisijungimo prie COTIF nuostatas.

               2.3.Kvorumas ir balsavimo teisės Peržiūros komitete

               Peržiūros komiteto kvorumas susidaro tuomet, kai vykstant balsavimui atstovaujama daugumai balsavimo teisę turinčių OTIF valstybių narių.

               Tačiau COTIF 13 straipsnio 3 dalimi nustatyta, kad OTIF valstybės narės, pateikusios pareiškimą dėl vieno ar daugiau priedų netaikymo joms, neturi teisės balsuoti dėl atitinkamo priedo pakeitimų.

               Savo pareiškimų dėl tam tikrų priedų netaikymo neatsiėmė šios OTIF valstybės narės: Pakistanas, Rusija (dėl Vienodųjų tarptautinio keleivių vežimo geležinkeliais sutarties taisyklių (CIV), Pavojingų krovinių tarptautinio vežimo geležinkeliais taisyklių (RID), CUV, CUI, APTU ir ATMF), Sakartvelas (dėl CUV, CUI, APTU ir ATMF), Čekijos Respublika, Norvegija, Slovakija, Jungtinė Karalystė (dėl CUI, APTU ir ATMF), Prancūzija (dėl ATMF).

               Kad būtų nustatytas balsavimo dėl aptariamo priedo kvorumas, nagrinėjant atitinkamų priedų pakeitimus iš aktyvių OTIF narių skaičiaus (46) turi būti atimtas OTIF valstybių narių, pateikusių pareiškimą dėl aptariamo priedo netaikymo, skaičius.

               Pagal ES ir COTIF susitarimo dėl prisijungimo 6 straipsnio 1 dalį, priimdama sprendimus išimtinei Sąjungos kompetencijai priklausančiais klausimais Sąjunga naudojasi savo valstybių narių balsavimo teisėmis. Kaip toliau paaiškinta, klausimas priklauso išimtinei ES kompetencijai, todėl balsuos Sąjunga.

               3.Numatomi Peržiūros komiteto rašytinės procedūros aktai

               3.1.ATMF vienodųjų taisyklių (COTIF G priedo) dalinis pakeitimas ir Konsoliduotos aiškinamosios ataskaitos pakeitimas

               Pakeitimai yra būtini siekiant suderinti už techninę priežiūrą atsakingo subjekto sertifikavimo taikymą visų tipų transporto priemonėms, kaip jau nurodyta OTIF reglamente. Už techninę priežiūrą atsakingam subjektui taikomos atitinkamos ES nuostatos išdėstytos Direktyvos (ES) 2016/798 14 straipsnyje.

               Visapusiškai peržiūrėjus ATMF vienodųjų taisyklių A priedą, kuriame nustatytos už techninę priežiūrą atsakingų subjektų sertifikavimo taisyklės pagal Reglamentą (ES) 2019/779 dėl subjektų, atsakingų už techninę priežiūrą
                  3
               , buvo pažymėta, kad siekiant atspindėti minėtojo priedo pakeitimus reikėtų pakeisti ATMF vienodųjų taisyklių 3a ir 15 straipsnius. Be to, reikėtų atnaujinti nuorodas į naujai persvarstytus ES teisės aktus. ATMF vienodųjų taisyklių pakeitimai priklauso Peržiūros komiteto kompetencijai.

               2021 m. Techninių ekspertų komitetas pasiūlė Peržiūros komitetui iš dalies pakeisti COTIF G priedą (Techninių ekspertų komitetas darbinis dokumentas TECH-20045-CTE13–7). Po šio pasiūlymo kilo klausimų dėl nuorodos į abipusį už techninę priežiūrą atsakingų subjektų pripažinimą, esančios tekste, kuris turi būti įtrauktas į Konsoliduotą aiškinamąją ataskaitą dėl ATMF vienodųjų taisyklių. Šie klausimai buvo išspręsti, o Konsoliduotos aiškinamosios ataskaitos dalinius pakeitimus reikėtų peržiūrėti išbraukiant bet kokią nuorodą į abipusį pripažinimą, vadovaujantis Teisės reikalų ir tarptautinio bendradarbiavimo laikinojo komiteto patariamąja nuomone (OTIF-21008-JUR 1), pateikta šio komiteto 1-ajame posėdyje, įvykusiame 2021 m. lapkričio mėn.

               Siūlomi COTIF G priedo pakeitimai priklauso išimtinei Sąjungos kompetencijai ir Sąjunga naudosis savo balsavimo teisėmis.

               4.OTIF Techninių ekspertų komitetas

               Techninių ekspertų komitetas įsteigtas pagal COTIF 13 straipsnio 1 dalies f punktą. Jį sudaro OTIF valstybės narės, taikančios COTIF F ir G priedus (APTU ir ATMF vienodąsias taisykles).

               Techninių ekspertų komiteto kompetencijai priklauso geležinkelių sąveikos ir techninio suderinimo bei techninio patvirtinimo procedūrų klausimai. Jis rengia APTU ir ATMF priedus ir juose pateiktas vienodąsias taisykles, taikomus tarptautiniam susisiekimui skirtoms geležinkelio priemonėms ir visų pirma susijusiems su:

               ·transporto priemonių ir infrastruktūros techninių normų priėmimu ir standartų tvirtinimu;

               ·transporto priemonių atitikties vertinimo procedūromis;

               ·transporto priemonių techninės priežiūros nuostatomis;

               ·atsakomybe už traukinių sudėtį ir saugų transporto priemonių naudojimą;

               ·rizikos vertinimo ir bendro įvertinimo nuostatomis;

               ·registrų specifikacijomis.

               Šiuo metu Techninių ekspertų komitete veikia nuolatinė darbo grupė (WG TECH), atsakinga už komiteto sprendimų rengimą.

               Pagal COTIF 20 straipsnio 1 dalies b punktą ir F priedo (APTU) 6 straipsnį Techninių ekspertų komitetas yra kompetentingas priimti arba iš dalies keisti VTN. Pagal ATMF vienodųjų taisyklių (COTIF G priedo) 7a straipsnį, Techninių ekspertų komitetas yra kompetentingas priimti gaires arba privalomas nuostatas dėl nukrypti nuo struktūrinių ir funkcinių VTN leidžiančių nuostatų.

               4.1.Aktų priėmimas Techninių ekspertų komitete

               Pagal APTU 6 straipsnį Techninių ekspertų komitetas nusprendžia, ar priimti VTN ar nuostatą, kuria ji iš dalies keičiama, laikydamasis COTIF 16, 20 straipsniuose ir 33 straipsnio 6 dalyje nustatytos tvarkos. Paprastai VTN patvirtinimo procesas gali trukti apie pusantrų metų.

               4.2.Numatomi aktai, kuriuos Techninių ekspertų komitetas turi priimti 2022 m. birželio 14–15 d. posėdyje

               4.2.1.Telematikos priemonių, skirtų krovinių vežimo paslaugoms teikti, vienodų techninių normų pakeitimas. Be kita ko, siūlomi šie pakeitimai:

               –nuostatų dėl lygiavertiškumo Europos Sąjungos nuostatoms atnaujinimas;

               –dokumento struktūros atnaujinimas;

               –reikalavimas, kad ES nepriklausančios susitariančiosios šalys turėtų pranešti OTIF sekretoriatui savo nacionalinės ryšių palaikymo institucijos duomenis;

               –nuostatų, susijusių su traukinio linijos paskyrimu ir traukinio važiavimo informacija, įtraukimas;

               –nuostatų dėl traukinio sąstato pakeitimas nuoroda į TCRC VTN;

               –II priedėlyje pateikto žodyno atnaujinimas ir teisiniuose tekstuose nebevartojamų santrumpų išbraukimas;

               –viso dokumento atnaujinimas, įtraukiant naujausias teisės aktų nuorodas pagal COTIF ir ES teisę;

               –redakcinio pobūdžio pakeitimai;

               –nuorodų į Europos Sąjungos geležinkelių agentūros paskelbtus techninius dokumentus, kuriuose nustatytos suderintos TAF įgyvendinimo IT specifikacijos, atnaujinimas.

               Siūlomais pakeitimais TAF VTN bus suderintos su naujausia TSS redakcija ir bus užtikrintas nuolatinis visiškas transporto priemonėms, naudojamoms tarptautiniame geležinkelių eisme, skirtų TAF taisyklių lygiavertiškumas pagal ATMF vienodąsias taisykles. ES TSS paskutinį kartą iš dalies pakeistos 2021 m. kovo 26 d. Komisijos įgyvendinimo reglamentu (ES) 2021/541
                  4
               .

               Šis klausimas priklauso išimtinei ES kompetencijai ir Sąjunga naudosis balsavimo teisėmis priimant TAF VTN pakeitimus.

               4.2.2.ATMF vienodųjų taisyklių B priedo (Nukrypti leidžiančios nuostatos) pakeitimas

               Šio pasiūlymo dėl išsamios ATMF vienodųjų taisyklių B priedo peržiūros tikslas – paprasčiau ir aiškiau suformuluoti taisykles ir gaires, susijusias su visų VTN ar konkrečių jų nuostatų netaikymu. Siūlomos nuostatos būtų taikomos tik ES nepriklausančioms susitariančiosioms šalims
                  5
               . Nuo TSS nukrypti leidžiančios nuostatos ES teisėje reglamentuojamos Direktyvos (ES) 2016/797 7 straipsniu.

               Palyginti su galiojančia redakcija, atlikus siūlomą išsamią ATMF vienodųjų taisyklių B priedo peržiūrą, bus:

               –supaprastintos nuostatos;

               –paaiškinta nukrypti leidžiančių nuostatų taikymo sritis ir taisyklės;

               –panaikintos visos OTIF generalinio sekretoriaus užduotys ir funkcijos;

               –sustiprinta susitariančiųjų šalių kompetentingų institucijų kompetencija;

               –užtikrintas skaidrumas.

               Siūlomais pakeitimais ES nepriklausančioms susitariančiosioms šalims taikomos nukrypti leidžiančios procedūros bus suderintos su nuostatomis, kurios jau taikomos ES valstybėms narėms, ir bus užtikrintas nuolatinis visiškas transporto priemonėms, naudojamoms tarptautiniame geležinkelių eisme, taikomų nukrypti leidžiančių nuostatų lygiavertiškumas pagal ATMF vienodąsias taisykles.

               Sąjunga turi išimtinę kompetenciją šiuo klausimu ir naudosis balsavimo teisėmis priimant pasiūlymą pakeisti ATMF vienodųjų taisyklių B priedą (Nukrypti leidžiančios nuostatos).

               4.3.Sąjungos kompetencija ir balsavimo teisės

               Galiojančios Sąjungos taisyklės, kurioms taikomas aktas, kuris turi būti priimtas Techninių ekspertų komiteto posėdyje, yra atitinkamai Komisijos įgyvendinimo reglamentas (ES) 2021/541 ir Direktyvos (ES) 2016/797 7 straipsnis.

               Pagal SESV 3 straipsnio 2 dalį Sąjunga turi išimtinę kompetenciją tais atvejais, kai COTIF arba kiti pagal ją priimti teisės aktai gali turėti įtakos šioms galiojančioms Sąjungos taisyklėms arba pakeisti jų apimtį.

               Numatomų OTIF sprendimų tikslas:

               ·suderinti TAF VTN su 2021 m. kovo 26 d. Komisijos įgyvendinimo reglamentu (ES) 2021/541
                  6
               ;

               ·supaprastinti ATMF vienodųjų taisyklių B priede nustatytas nukrypti nuo VTN taikymo ES nepriklausančioms susitariančiosioms valstybėms leidžiančių nuostatų taisykles ir, atsižvelgiant į Direktyvos (ES) 2016/797 7 straipsnį, dėl TSS netaikymo.

               Šių sprendimų priėmimas turės aiškų poveikį minėtoms Sąjungos taisyklėms.

               Todėl šių sprendimų dalykas priklauso išimtinei ES kompetencijai.

               ES ir COTIF susitarimo dėl prisijungimo 6 straipsnio 1–3 dalyse nustatyta:

               „1. Priimant sprendimus Sąjungos išimtinei kompetencijai priklausančiais klausimais Sąjunga naudojasi savo valstybių narių balsavimo teisėmis pagal Sutartį.

               2. Priimant sprendimus tais klausimais, kurie priskirti pasidalijamajai Sąjungos ir jos valstybių narių kompetencijai, balsuoja Sąjunga arba jos valstybės narės.

               3. Atsižvelgiant į Sutarties 26 straipsnio 7 dalį, Sąjunga turi tiek balsų, kiek jų turi visos jos valstybės narės, kurios taip pat yra Sutarties Šalys. Jei balsuoja Sąjunga, jos valstybės narės nebalsuoja.“

               Todėl Sąjunga, atstovaujama Komisijos, naudosis balsavimo teisėmis priimant šiuos sprendimus.

               5.Pozicija, kurios turi būti laikomasi Sąjungos vardu

               Sąjunga turėtų pritarti numatomiems OTIF aktams ir balsuoti už jų priėmimą.

               6.Teisinis pagrindas

               6.1.Procedūrinis teisinis pagrindas

               6.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  7
               .

               6.1.2.Taikymas aptariamuoju atveju

               Peržiūros komitetas ir Techninių ekspertų komitetas yra susitarimu, t. y. COTIF, visų pirma 13 straipsnio 1 dalies c ir f punktais, įsteigti organai.

               Aktai, kuriuos Peržiūros komitetas turi priimti taikydamas rašytinę procedūrą, ir aktai, kuriuos Techninių ekspertų komitetas raginamas priimti 14-ajame posėdyje, yra teisinę galią turintys aktai.

               Numatomais aktais iš dalies keičiama OTIF teisinė sistema. Kadangi Sąjunga yra visateisė COTIF susitariančioji šalis, numatomi aktai, laikantis ES ir COTIF susitarimo dėl prisijungimo, Sąjungai bus privalomi pagal tarptautinę teisę.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               6.2.Materialinis teisinis pagrindas

               6.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio.

               6.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su tarptautiniu geležinkelių transportu.

               Todėl siūlomo sprendimo materialinis teisinis pagrindas yra SESV 91 straipsnis.

               7.Išvada

               Siūlomo sprendimo teisinis pagrindas turėtų būti SESV 91 straipsnis kartu su 218 straipsnio 9 dalimi.

               8.Numatomo akto skelbimas

               OTIF Peržiūros komiteto aktu bus iš dalies pakeista COTIF ir kai kurie jos priedai, todėl tikslinga priimtą aktą paskelbti Europos Sąjungos oficialiajame leidinyje.

               2022/0163 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Techninių ekspertų komiteto 14-ajame posėdyje, dėl Telematikos priemonių, skirtų krovinių vežimo paslaugoms teikti, vienodų techninių normų pakeitimo ir ATMF vienodųjų taisyklių B priedo dėl nukrypti leidžiančių nuostatų pakeitimo ir pozicijos, kurios Europos Sąjungos vardu turi būti laikomasi taikant OTIF Peržiūros komiteto rašytinę procedūrą, dėl COTIF G priedo pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pagal Tarybos sprendimą 2013/103/ES
                  8
                ir Europos Sąjungos ir Tarptautinio vežimo geležinkeliais tarpvyriausybinės organizacijos (OTIF) susitarimą dėl Europos Sąjungos prisijungimo prie COTIF (toliau – Susitarimas);

               (2)numatoma, kad Peržiūros komitetas, įsteigtas pagal COTIF 13 straipsnio 1 dalies c punktą, taikys rašytinę procedūrą, kad nuspręstų iš dalies pakeisti Vienodųjų tarptautiniam susisiekimui naudojamų geležinkelio priemonių techninio priėmimo taisyklių (ATMF vienodųjų taisyklių, COTIF G priedo) 3a straipsnio 5 dalį ir 15 straipsnio 2 dalį;

               (3)atsižvelgiant į 2021 m. Techninių ekspertų komiteto pasiūlymą dėl COTIF G priedo 3a straipsnio 5 dalies ir 15 straipsnio 2 dalies peržiūros, kilo klausimų dėl teksto, kuris turi būti įtrauktas į Konsoliduotą aiškinamąją ataskaitą dėl ATMF vienodųjų taisyklių. Todėl Techninių ekspertų komiteto darbiniame dokumente TECH-20045-CTE13-7 pateiktas pasiūlymas, prieš Peržiūros komitetui jį priimant, turėtų būti peržiūrėtas vadovaujantis Teisės reikalų ir tarptautinio bendradarbiavimo laikinojo komiteto patariamąja nuomone OTIF-21008-JUR 1, priimta šio komiteto 1-ajame posėdyje, įvykusiame 2021 m. lapkričio mėn.;

               (4)Peržiūros komiteto sprendimo tikslas – suvienodinti ATMF vienodąsias taisykles su Saugos direktyva (ES) 2016/798;

               (5)pagal COTIF 13 straipsnio 1 dalies f punktą buvo įsteigtas OTIF Techninių ekspertų komitetas;

               (6)pagal COTIF 20 straipsnio 1 dalies b punktą ir pagal Vienodųjų techninių standartų tvirtinimo ir vienodų techninių normų, taikomų geležinkelio priemonėms, kurias ketinama naudoti tarptautiniam susisiekimui, priėmimo taisyklių (APTU – COTIF F priedo) 6 straipsnį Techninių ekspertų komitetas yra kompetentingas priimti arba iš dalies pakeisti, be kita ko, Telematikos priemonių, skirtų krovinių vežimo paslaugoms teikti, vienodas technines normas (TAF VTN);

               (7)pagal COTIF 20 straipsnio 1 dalies e punktą ir ATMF vienodųjų taisyklių 7a ir 21 straipsnius Techninių ekspertų komitetas yra kompetentingas priimti arba iš dalies pakeisti ATMF vienodųjų taisyklių B priedą dėl nuo vienodų techninių normų taikymo nukrypti leidžiančių nuostatų;

               (8)Techninių ekspertų komitetas į savo 14-ojo posėdžio, vyksiančio 2022 m. birželio 14–15 d., darbotvarkę įtraukė pasiūlymą dėl sprendimų iš dalies pakeisti TAF (Telematikos priemonių, skirtų krovinių vežimo paslaugoms teikti) VTN ir peržiūrėti ATMF vienodųjų taisyklių B priedą dėl nuo vienodų techninių normų taikymo nukrypti leidžiančių nuostatų;

               (9)tikslinga nustatyti poziciją, kurios turi būti laikomasi Sąjungos vardu Techninių ekspertų komitete ir – dėl ATMF peržiūros – OTIF Peržiūros komitete, nes siūlomi sprendimai bus privalomi Sąjungai;

               (10)Techninių ekspertų komiteto sprendimo tikslas – suderinti TAF VTN su ES taisyklėmis, t. y. Komisijos įgyvendinimo reglamentu (ES) 2021/541
                  9
               , ir ATMF vienodųjų taisyklių B priedą – su Direktyva (ES) 2016/797;

               (11)numatomi OTIF sprendimai atitinka Sąjungos teisę ir strateginius tikslus, nes jais prisidedama prie OTIF teisės aktų suderinimo su lygiavertėmis Sąjungos teisės nuostatomis, todėl Sąjunga jiems turėtų pritarti,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi iš dalies peržiūrint ATMF vienodąsias taisykles (COTIF G priedą), taikant Tarptautinio vežimo geležinkeliais sutartimi įsteigto Peržiūros komiteto rašytinę procedūrą, yra balsuoti už Techninių ekspertų komiteto pasiūlymą iš dalies pakeisti ATMF vienodųjų taisyklių (COTIF G priedo) 3a straipsnio 5 dalį ir 15 straipsnio 2 dalį, kaip nustatyta Techninių ekspertų komiteto darbiniame dokumente TECH-20045-CTE13-7, su sąlyga, kad iš dokumento II priedo bus išbrauktos visos nuorodos į abipusį pripažinimą, vadovaujantis Teisės reikalų ir tarptautinio bendradarbiavimo laikinojo komiteto patariamąja nuomone OTIF-21008-JUR 1, priimta šio komiteto 1-ajame posėdyje, įvykusiame 2021 m. lapkričio mėn. Jei pirmiau minėtos nuorodos nebus išbrauktos, Sąjunga balsuos prieš Techninių ekspertų komiteto pasiūlymą.

               2 straipsnis

               Pozicija, kurios Sąjungos vardu turi būti laikomasi COTIF Techninių ekspertų komiteto 14-ajame posėdyje, dėl TAF VTN pakeitimų ir ATMF vienodųjų taisyklių B priedo dėl nuo vienodų techninių normų taikymo nukrypti leidžiančių nuostatų peržiūros, yra tokia:

               (1)balsuoti už Techninių ekspertų komiteto pasiūlymą atnaujinti TAF VTN, išdėstytą Techninių ekspertų komiteto darbinio dokumento TECH-22004-CTE14 pasiūlyme;

               (2)balsuoti už Techninių ekspertų komiteto pasiūlymą atnaujinti ATMF vienodųjų taisyklių B priedą dėl nuo vienodų techninių normų taikymo nukrypti leidžiančių nuostatų, išdėstytą Techninių ekspertų komiteto darbiniame dokumente TECH-22005-CTE14.

               3 straipsnis

               Priimti Peržiūros komiteto ir Techninių ekspertų komiteto sprendimai skelbiami Europos Sąjungos oficialiajame leidinyje, nurodant jų įsigaliojimo datą.

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas / Pirmininkė

                     (1)

                        Susitariančiosios šalys nėra tik Kipras ir Malta.

                     (2)

                        Europos Sąjungos ir Tarptautinio vežimo geležinkeliais tarpvyriausybinės organizacijos susitarimas dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu (OL L 51, 2013 2 23, p. 8–10).

                     (3)

                        2019 m. gegužės 16 d. Komisijos įgyvendinimo reglamentas (ES) 2019/779, kuriuo pagal Europos Parlamento ir Tarybos direktyvą (ES) 2016/798 nustatomos išsamios už transporto priemonių techninę priežiūrą atsakingų subjektų sertifikavimo sistemos nuostatos ir panaikinamas Komisijos reglamentas (ES) Nr. 445/2011 (OL L 139I, 2019 5 27, p. 360).

                     (4)

                        2021 m. kovo 26 d. Komisijos įgyvendinimo reglamentas (ES) 2021/541, kuriuo dėl duomenų skaičiavimo ir keitimosi jais supaprastinimo bei tobulinimo ir pakeitimų valdymo tvarkos atnaujinimo iš dalies keičiamas Reglamentas (ES) Nr. 1305/2014 (OL L 108, 2021 3 29, p. 19).

                     (5)

                        Tais atvejais, kai nuostatas, leidžiančias nukrypti nuo TSS, taiko susitariančiosios valstybės, kurios taip pat yra Europos Sąjungos valstybės narės, ir susitariančiosios valstybės, kurios pagal susitarimą su Europos Sąjunga taiko atitinkamą Europos Sąjungos teisę, ir toliau būtų taikoma ES teisė.

                     (6)

                        2021 m. kovo 26 d. Komisijos įgyvendinimo reglamentas (ES) 2021/541, kuriuo dėl duomenų skaičiavimo ir keitimosi jais supaprastinimo bei tobulinimo ir pakeitimų valdymo tvarkos atnaujinimo iš dalies keičiamas Reglamentas (ES) Nr. 1305/2014 (OL L 108, 2021 3 29, p. 19).

                     (7)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (8)

                        2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).

                     (9)

                        2021 m. kovo 26 d. Komisijos įgyvendinimo reglamentas (ES) 2021/541, kuriuo dėl duomenų skaičiavimo ir keitimosi jais supaprastinimo bei tobulinimo ir pakeitimų valdymo tvarkos atnaujinimo iš dalies keičiamas Reglamentas (ES) Nr. 1305/2014 (OL L 108, 2021 3 29, p. 19).


               EUROPOS KOMISIJA
            Briuselis, 2022 05 31
            COM(2022) 246 final
            2022/0168(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos pasauliniame forume transporto priemonių reglamentavimui suderinti, dėl JT taisyklių Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 ir 162 pakeitimų pasiūlymų, JT bendrojo techninio reglamento (BTR) Nr. 2 pakeitimų pasiūlymo, naujos JT taisyklės dėl atbulinės eigos įspėjamojo signalo pasiūlymo, naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymo, naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymo ir įgaliojimo parengti JT BTR Nr. 3 4 pakeitimą pasiūlymo

               AIŠKINAMASIS MEMORANDUMAS

               1.PASIŪLYMO DALYKAS

               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Sąjungos vardu Jungtinių Tautų Europos ekonomikos komisijos pasauliniame forume transporto priemonių reglamentavimui suderinti (toliau – WP.29 grupė), atsižvelgiant į tai, kad numatoma priimti galiojančių JT taisyklių ir JT bendrųjų techninių reglamentų (toliau – BTR) pakeitimus.

               2.PASIŪLYMO APLINKYBĖS

               2.1.Pataisytas 1958 m. susitarimas ir Paralelus susitarimas

               Jungtinių Tautų Europos ekonomikos komisijos (toliau – JT EEK) susitarimu dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas), ir Susitarimu dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas), siekiama parengti suderintus reikalavimus siekiant pašalinti technines kliūtis JT EEK susitariančiųjų šalių prekybai. Jais taip pat siekiama užtikrinti aukštą motorinių transporto priemonių saugos ir aplinkos apsaugos lygį.

               Susitarimai ES atžvilgiu įsigaliojo atitinkamai 1998 m. kovo 24 d. ir 2000 m. vasario 15 d. Juos abu administruoja WP.29 grupė.

               2.2. Jungtinių Tautų Europos ekonomikos komisijos pasaulinis forumas transporto priemonių reglamentavimui suderinti

               WP.29 grupė suteikia išskirtinę galimybę pasauliniu lygiu derinti transporto priemones reglamentuojančias taisykles. WP.29 grupė yra nuolatinė JT institucinės struktūros darbo grupė, turinti apibrėžtus įgaliojimus ir specialias darbo tvarkos taisykles. Ji veikia kaip pasaulinis forumas, kuriame galima atvirai diskutuoti apie motorines transporto priemones reglamentuojančias taisykles ir Pataisyto 1958 m. susitarimo bei Paralelaus susitarimo įgyvendinimą. Bet kuri JT narė ir bet kuri regioninė ekonominės integracijos organizacija, įkurta JT narių, gali visapusiškai dalyvauti WP.29 grupės veikloje ir tapti WP.29 grupės administruojamų susitarimų dėl transporto priemonių susitariančiąja šalimi. ES yra šių susitarimų šalis
                  1
               .

               JT EEK WP.29 grupė renkasi tris kartus per metus: kovo, birželio ir lapkričio mėn. Atsižvelgdama į technikos pažangą, kiekviename posėdyje WP.29 grupė gali priimti:

               naujas JT taisykles;

               naujas JT rezoliucijas;

               naujus JT BTR;

               JT taisyklių ir rezoliucijų pakeitimus pagal Pataisytą 1958 m. susitarimą ir

               JT BTR ir rezoliucijų pakeitimus pagal Paralelų susitarimą.

               Prieš kiekvieną WP.29 grupės posėdį specialiuose WP.29 grupės pagalbiniuose organuose vyksta techninio lygmens diskusijos dėl šių pakeitimų.

               Vėliau WP.29 grupė gali priimti pasiūlymus:

               kvalifikuota visų dalyvaujančių susitariančiųjų šalių, balsuojančių už pasiūlymus pagal Pataisytą 1958 m. susitarimą, balsų dauguma arba

               visų dalyvaujančių susitariančiųjų šalių, balsuojančių už pasiūlymus pagal Paralelų susitarimą, susitarimu.

               Prieš kiekvieną WP.29 grupės posėdį Tarybos sprendimu pagal Sutarties dėl Europos Sąjungos veikimo (SESV) 218 straipsnio 9 dalį nustatoma pozicija, kurios Sąjungos vardu turi būti laikomasi dėl:

               naujų JT taisyklių, JT BTR ir JT rezoliucijų ir

               JT taisyklių, JT BTR ir JT rezoliucijų pakeitimų, papildymų ir klaidų ištaisymų.

               2.3. Numatomas WP.29 grupės aktas

               2022 m. birželio 21–24 d. 187-ojoje sesijoje WP.29 grupė gali priimti:

               JT taisyklių Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 ir 162 pakeitimų pasiūlymus;

               JT bendrojo techninio reglamento (BTR) Nr. 2 pakeitimų pasiūlymą;

               naujos JT taisyklės dėl atbulinės eigos įspėjamojo signalo pasiūlymą;

               naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymą;

               naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymą ir

               įgaliojimo parengti JT BTR Nr. 3 4 pakeitimą pasiūlymą.

               3. POZICIJA, KURIOS TURI BŪTI LAIKOMASI SĄJUNGOS VARDU

               WP.29 sistema sustiprina tarptautinį transporto priemonių standartų derinimą. Siekiant šio tikslo svarbus vaidmuo tenka Pataisytam 1958 m. susitarimui. ES gamintojai gali naudotis bendrų tipo patvirtinimo taisyklių rinkiniu žinodami, kad susitariančiosios šalys jų gaminius pripažins atitinkančiais nacionalinės teisės aktus.

               Taip sudarytos sąlygos Reglamentu (EB) Nr. 661/2009 dėl variklinių transporto priemonių bendrosios saugos panaikinti daugiau kaip 50 ES direktyvų ir jas pakeisti pagal Pataisytą 1958 m. susitarimą parengtomis atitinkamomis taisyklėmis.

               Europos Parlamento ir Tarybos reglamentu (ES) 2018/858
                  2
                taikomas panašus principas. Juo nustatomos visų naujų transporto priemonių, sistemų, komponentų ir atskirų techninių mazgų tipo patvirtinimo ir pateikimo rinkai administracinės nuostatos ir techniniai reikalavimai. Vadovaujantis tuo reglamentu pagal Pataisytą 1958 m. susitarimą priimtos taisyklės buvo įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos.

               Kai WP.29 grupė priima naujos JT taisyklės arba JT taisyklės pakeitimų pasiūlymą, JT EEK vykdomasis sekretorius apie atitinkamą aktą praneša susitariančiosioms šalims. Jeigu per 6 mėnesius savo prieštaravimo nepareiškia pasiūlymą blokuojanti susitariančiųjų šalių mažuma, aktas įsigalioja. Tada kiekviena susitariančioji šalis gali perkelti aktą į galiojančias nacionalines taisykles. ES teisės akto paskelbimas ES oficialiajame leidinyje užbaigia perkėlimo į nacionalinę teisę procesą.

               Turi būti nustatyta Sąjungos pozicija dėl šių aktų:

               –JT taisyklių Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 ir 162 pakeitimų pasiūlymų siekiant atnaujinti nuostatas dėl:

               –vairo mechanizmo;

               –sunkiosios transporto priemonės stabdžių;

               –lengvųjų automobilių stabdžių;

               –apsauginių šalmų ir antveidžių;

               –matomų teršalų, slėginio uždegimo variklių galios matavimo (dyzelino dūmų);

               –apšvietimo ir šviesos signalinių įtaisų įrengimo;

               –slėginio uždegimo ir priverstinio uždegimo (SND ir SGD) variklių išmetamųjų teršalų;

               –M ir N kategorijų transporto priemonių triukšmo;

               –apšvietimo ir šviesos signalinių įtaisų įrengimo L3 kategorijos transporto priemonėse;

               –komercinių transporto priemonių ir jų priekabų padangų;

               –apšvietimo ir šviesos signalinių įtaisų (mopedų) įrengimo;

               –vairavimo įrangos;

               –naudingosios galios ir 30 min. galios matavimo;

               –apšvietimo ir šviesos signalinių įtaisų įrengimo žemės ūkio traktoriuose;

               –atsarginių stabdžių dalių;

               –elektrine galios pavara varomų transporto priemonių;

               –žemės ūkio transporto priemonių padangų;

               –restauruotų komercinių transporto priemonių ir jų priekabų padangų;

               –padangų riedėjimo varžos, riedėjimo triukšmo ir sukibimo su šlapia danga;

               –pėsčiųjų saugos;

               –sustiprintų vaiko apsaugos sistemų;

               –pažangiųjų avarinio stabdymo sistemų;

               –šoninio smūgio į stulpą;

               –L kategorijos elektrinių transporto priemonių;

               –priekinio susidūrimo, atsižvelgiant į apsaugos sistemas;

               –padangų oro slėgio stebėjimo sistemų;

               –ISOFIX tvirtinimo sistemų, ISOFIX viršutinės juostos tvirtinimo įtaisų ir i dydžio sėdimųjų vietų;

               –šviesos signalinių įtaisų;

               –kelio apšvietimo įtaisų;

               –šviesogrąžių atšvaitų;

               –automatinio eismo juostos laikymosi sistemų ir

               –imobilizatorių;

               –JT BTR Nr. 2 pakeitimų pasiūlymo siekiant atnaujinti nuostatas dėl pasaulinio motociklų išmetamų teršalų kiekio bandymo ciklo;

               –naujos JT taisyklės dėl atbulinės eigos įspėjamojo signalo pasiūlymo;

               –naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymo ir

               –naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymo.

               Dėl šių pasiūlymų WP.29 grupė planuoja balsuoti 2022 m. birželio 21–24 d. vyksiančiame posėdyje.

               Be to, reikia nustatyti Sąjungos poziciją dėl:

               –įgaliojimo parengti JT BTR Nr. 3 dėl motociklų stabdžių 4 pakeitimą pasiūlymo;

               –automatizuoto vairavimo sistemų gairių, rekomendacijų ir naujų bandymų metodų pasiūlymų;

               –nuostatų dėl kibernetinio saugumo ir programinės įrangos atnaujinimo pasiūlymų;

               –aiškinamojo dokumento dėl kibernetinio saugumo pakeitimų pasiūlymo ir

               –unikalaus identifikatoriaus modulio specifikacijų ir taikymo gairių pakeitimų pasiūlymo.

               Sąjunga turėtų pritarti minėtiesiems teisės aktams, nes jie atitinka Sąjungos bendrosios rinkos politikos priemones, susijusias su automobilių pramone, ir dera su Sąjungos transporto, klimato ir energetikos politika.

               Visi šie teisės aktai daro itin teigiamą poveikį ES automobilių sektoriaus konkurencingumui ir tarptautinei prekybai. Nubalsavus už šiuos teisės aktus, visoje Sąjungoje būtų skatinama technologijų pažanga, išnaudojama masto ekonomija, užkertamas kelias bendrosios rinkos susiskaidymui ir užtikrinamas vienodas automobilių standartų taikymas.

               Rengiant šį pasiūlymą nepriklausomo tyrimo neprireikė. Tačiau šį pasiūlymą peržiūrės Motorinių transporto priemonių techninis komitetas.

               4.TEISINIS PAGRINDAS

               4.1. Procedūrinis teisinis pagrindas

               4.1.1. Principai

               Sutarties dėl Europos Sąjungos veikimo (SESV) 218 straipsnio 9 dalyje nustatyta, kad Taryba priima sprendimus, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią dėl aptariamą organą reglamentuojančių tarptautinės teisės normų. Sąvoka „teisinę galią turintys aktai“ taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2. Taikymas aptariamuoju atveju

               WP.29 grupė yra organas, kurį pasitelkusios JT EEK susitariančiosios šalys svarsto Pataisyto 1958 m. susitarimo ir Paralelaus susitarimo įgyvendinimą.

               Aktai, kuriuos turi priimti WP.29 grupė, yra teisinę galią turintys aktai.

               Pagal numatomą aktą JT taisyklės Sąjungai bus privalomos. Kartu su JT BTR ir JT rezoliucijomis jos galės turėti lemiamos įtakos transporto priemonių tipo patvirtinimo srities ES teisės aktų turiniui.

               Numatomais aktais susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2. Materialinis teisinis pagrindas

               4.2.1.
                     Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio.

               Numatomu aktu gali būti siekiama dviejų tikslų arba jį gali sudaryti dvi dalys ir vieną iš tikslų ar dalių galima laikyti pagrindiniu, o kitą – papildomu. Tokiu atveju sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2. Taikymas aptariamuoju atveju

               Pagrindinis numatomo akto tikslas ir turinys yra teisės aktų suderinimas. Todėl siūlomo sprendimo materialinis teisinis pagrindas yra SESV 114 straipsnis.

               4.3. Išvada

               Siūlomo sprendimo teisinis pagrindas turėtų būti SESV 114 straipsnis kartu su 218 straipsnio 9 dalimi.

               2022/0168 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos pasauliniame forume transporto priemonių reglamentavimui suderinti, dėl JT taisyklių Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 ir 162 pakeitimų pasiūlymų, JT bendrojo techninio reglamento (BTR) Nr. 2 pakeitimų pasiūlymo, naujos JT taisyklės dėl atbulinės eigos įspėjamojo signalo pasiūlymo, naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymo, naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymo ir įgaliojimo parengti JT BTR Nr. 3 4 pakeitimą pasiūlymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 97/836/EB
                  4
                Sąjunga prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas). Pataisytas 1958 m. susitarimas įsigaliojo 1998 m. kovo 24 d.;

               (2)Tarybos sprendimu 2000/125/EB
                  5
                Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas). Paralelus susitarimas įsigaliojo 2000 m. vasario 15 d.;

               (3)Europos Parlamento ir Tarybos reglamente (ES) 2018/858
                  6
                nustatomos visų naujų transporto priemonių, sistemų, komponentų ir atskirų techninių mazgų tipo patvirtinimo ir pateikimo rinkai administracinės nuostatos ir techniniai reikalavimai. Vadovaujantis tuo reglamentu pagal Pataisytą 1958 m. susitarimą priimtos taisyklės (toliau – JT taisyklės) buvo įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos;

               (4)pagal Pataisyto 1958 m. susitarimo 1 straipsnį ir Paralelaus susitarimo 6 straipsnį JT EEK pasaulinis forumas transporto priemonių reglamentavimui suderinti (WP.29 grupė) gali priimti JT taisyklių, JT BTR ir JT rezoliucijų pakeitimų pasiūlymus ir naujų JT taisyklių, JT BTR ir JT rezoliucijų dėl transporto priemonių patvirtinimo pasiūlymus. Be to, pagal tas nuostatas JT EEK WP.29 grupė gali priimti įgaliojimų parengti JT BTR pakeitimus arba naujus JT BTR pasiūlymus ir įgaliojimų dėl JT BTR pratęsimo pasiūlymus;

               (5)Per 2022 m. birželio 21–24 d. rengiamą JT EEK pasaulinio forumo transporto priemonių reglamentavimui suderinti 187-ą sesiją WP.29 grupė gali priimti: JT taisyklių Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 ir 162 pakeitimų pasiūlymus; JT bendrojo techninio reglamento (BTR) Nr. 2 pakeitimų pasiūlymą; naujos JT taisyklės dėl atbulinės eigos įspėjamojo signalo pasiūlymą; naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymą ir naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymą. Be to, JT EEK WP.29 grupė turi priimti įgaliojimo parengti JT BTR Nr. 3 dėl motociklų stabdžių 4 pakeitimą pasiūlymą;

               (6)JT taisyklės Sąjungai bus privalomos. Kartu su JT BTR ir JT rezoliucijomis jos turės lemiamos įtakos transporto priemonių tipo patvirtinimo srities Sąjungos teisės turiniui. Todėl tikslinga nustatyti poziciją, kurios turi būti laikomasi Sąjungos vardu WP.29 grupėje, dėl šių pasiūlymų priėmimo;

               (7)atsižvelgiant į įgytą patirtį ir technikos raidą, reikia iš dalies pakeisti ar papildyti reikalavimus, susijusius su tam tikrais aspektais ar savybėmis, kuriems taikomos JT taisyklės Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157, 162 ir JT bendrasis techninis reglamentas (BTR) Nr. 2;

               (8)siekiant atsižvelgti į technikos pažangą, padidinti transporto priemonių saugą ir sumažinti aplinkosauginį pėdsaką, reikia priimti naują JT taisyklę dėl atbulinės eigos įspėjamojo signalo, naują JT BTR dėl dviračių ir triračių transporto priemonių taršos kontrolės įtaisų patvarumo ir naują konsoliduotą rezoliuciją dėl sunkiųjų transporto priemonių išmetamų ultrasmulkiųjų dalelių kiekio matavimo,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi per 2022 m. birželio 21–24 d. rengiamą JT EEK pasaulinio forumo transporto priemonių reglamentavimui suderinti 187-ą sesiją, yra balsuoti už pasiūlymus, išvardytus šio sprendimo priede.

               2 straipsnis

               Šis sprendimas skirtas Komisijai.

               Priimta Briuselyje

                     Pirmininkas

                     Tarybos vardu

                     Pirmininkas

                     (1)

                        1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (2)

                        2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).

                     (3)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (4)

                        1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

                     (5)

                        2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (6)

                        2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).

    ---documentbreak---

               EUROPOS KOMISIJA
            Briuselis, 2022 05 31
            COM(2022) 246 final

            PRIEDAS
            prie
            Tarybos sprendimo
            dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos pasauliniame forume transporto priemonių reglamentavimui suderinti, dėl JT taisyklių Nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 ir 162 pakeitimų pasiūlymų, JT bendrojo techninio reglamento (BTR) Nr. 2 pakeitimų pasiūlymo, naujos JT taisyklės dėl atbulinės eigos įspėjamojo signalo pasiūlymo, naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymo, naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymo ir įgaliojimo parengti JT BTR Nr. 3 4 pakeitimą pasiūlymo, pasiūlymo

               PRIEDAS

                        Taisyklė Nr.

                        Darbotvarkės klausimas

                        Dokumento nuoroda
                           1

                        12

                        JT taisyklės Nr. 12 (vairo mechanizmas) 05 serijos pakeitimo pasiūlymas

                        ECE/TRANS/WP.29/GRSP/70, 8 punktas, grindžiama ECE/TRANS/WP.29/GRSP/2021/18 su pakeitimais, padarytais ataskaitos II priedu

                        ECE/TRANS/WP.29/2022/69

                        13

                        JT taisyklės Nr. 13 (sunkiųjų transporto priemonių stabdžiai) 11 serijos pakeitimų 19 papildymo pasiūlymas

                        ECE/TRANS/WP.29/GRVA/12, 82 punktas, grindžiama ECE/TRANS/WP.29/GRVA/2022/9

                        ECE/TRANS/WP.29/2022/77

                        13

                        JT taisyklės Nr. 13 (sunkiųjų transporto priemonių stabdžiai) 12 serijos pakeitimų 1 papildymo pasiūlymas

                        ECE/TRANS/WP.29/GRVA/12, 82 punktas, grindžiama ECE/TRANS/WP.29/GRVA/2022/9

                        ECE/TRANS/WP.29/2022/78

                        13-H

                        JT taisyklės Nr. 13-H (lengvųjų transporto priemonių stabdžiai) 4 papildymo pasiūlymas

                        ECE/TRANS/WP.29/GRVA/12, 83 punktas, grindžiama ECE/TRANS/WP.29/GRVA/2022/10 su pakeitimais, padarytais GRVA-12-24

                        ECE/TRANS/WP.29/2022/79

                        22

                        JT taisyklės Nr. 22 (apsauginiai šalmai) 06 serijos pakeitimų 2 papildymo pasiūlymas

                        ECE/TRANS/WP.29/GRSP/70, 16 punktas, grindžiama ECE/TRANS/WP.29/GRSP/2021/24 su pakeitimais, padarytais ataskaitos III priedu

                        ECE/TRANS/WP.29/2022/63

                        24

                        JT taisyklės Nr. 24 (regimi teršalai, slėginio uždegimo variklio galios matavimas (dyzelino dūmai)) 03 serijos pakeitimų 8 papildymo pasiūlymas

                        ECE/TRANS/WP.29/GRPE/85, 35 punktas, grindžiama ECE/TRANS/WP.29/GRPE/2022/4

                        ECE/TRANS/WP.29/2022/73

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 06 serijos pakeitimų 16 papildymo pasiūlymas

                        ECE/TRANS/WP.29/GRE/85, 17, 31 ir 33 punktai, grindžiama ECE/TRANS/WP.29/GRE/2021/16 su pakeitimais, padarytais GRE-85-23, ECE/TRANS/WP.29/GRE/2021/18 su pakeitimais, padarytais GRE-85-33, ir ECE/TRANS/WP.29/GRE/2020/5/Rev.2 su pakeitimais, padarytais GRE-85-26

                        ECE/TRANS/WP.29/2022/89

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 07 serijos pakeitimų 3 papildymo pasiūlymas

                        ECE/TRANS/WP.29/GRE/85, 17, 31 ir 33 punktai, grindžiama ECE/TRANS/WP.29/GRE/2021/16 su pakeitimais, padarytais GRE-85-23, ECE/TRANS/WP.29/GRE/2021/18 su pakeitimais, padarytais GRE-85-33, ir ECE/TRANS/WP.29/GRE/2020/5/Rev.2 su pakeitimais, padarytais GRE-85-26

                        ECE/TRANS/WP.29/2022/90

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 08 serijos pakeitimų 1 papildymo pasiūlymas

                        ECE/TRANS/WP.29/GRE/85, 17, 31 ir 33 punktai, grindžiama ECE/TRANS/WP.29/GRE/2021/16 su pakeitimais, padarytais GRE-85-23, ECE/TRANS/WP.29/GRE/2021/18 su pakeitimais, padarytais GRE-85-33, ir ECE/TRANS/WP.29/GRE/2020/5/Rev.2 su pakeitimais, padarytais GRE-85-26

                        ECE/TRANS/WP.29/2022/91

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 03 serijos pakeitimų 8 papildymo pasiūlymas

                        ECE/TRANS/WP.29/GRE/85, 20 punktas, grindžiama ECE/TRANS/WP.29/GRE/2021/17 su pakeitimais, padarytais GRE-85-12, ir ataskaitos 19 punktu

                        ECE/TRANS/WP.29/2022/95

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 04 serijos pakeitimų 21 papildymo pasiūlymas

                        ECE/TRANS/WP.29/GRE/85, 20 punktas, grindžiama ECE/TRANS/WP.29/GRE/2021/17 su pakeitimais, padarytais GRE-85-12, ir ataskaitos 19 punktu

                        ECE/TRANS/WP.29/2022/96

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 05 serijos pakeitimų 16 papildymo pasiūlymas

                        ECE/TRANS/WP.29/GRE/85, 20 punktas, grindžiama ECE/TRANS/WP.29/GRE/2021/17 su pakeitimais, padarytais GRE-85-12, ir ataskaitos 19 punktu

                        ECE/TRANS/WP.29/2022/97

                        49

                        JT taisyklės Nr. 49 (slėginio ir kibirkštinio uždegimo (SND ir SGD) variklių teršalų išmetimas) 07 serijos pakeitimų 1 papildymo pasiūlymas

                        ECE/TRANS/WP.29/GRPE/85, 29 punktas, grindžiama ECE/TRANS/WP.29/GRPE/2022/3 ir GRPE-85-47 su IV priedu padarytais pakeitimais

                        ECE/TRANS/WP.29/2022/74

                        51

                        JT taisyklės Nr. 51 (M ir N kategorijų transporto priemonių triukšmas) 03 serijos pakeitimų 7 papildymo pasiūlymas

                        ECE/TRANS/WP.29/GRBP/72 ir ECE/TRANS/WP.29/GRBP/73, grindžiama ECE/TRANS/WP.29/GRBP/2021/22 su pakeitimais, padarytais ECE/TRANS/WP.29/GRBP/72 5 punktu, ECE/TRANS/WP.29/GRBP/2022/4 su pakeitimais, padarytais GRBP-75-37, ECE/TRANS/WP.29/GRBP/2022/3 su pakeitimais, padarytais GRBP-75-36 ir ECE/TRANS/WP.29/GRBP/73 4 punktu, ECE/TRANS/WP.29/GRBP/2022/8 su pakeitimais, padarytais ECE/TRANS/WP.29/GRBP/73 6 punktu, GRBP-74-40 su pakeitimais, padarytais ECE/TRANS/WP.29/GRBP/73 9 punktu

                        ECE/TRANS/WP.29/2022/84

                        53

                        JT taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 01 serijos pakeitimų 23 papildymo pasiūlymas

                        ECE/TRANS/WP.29/GRE/85, 23 punktas, ir ECE/TRANS/WP.29/GRE/83, 36 punktas, grindžiama ECE/TRANS/WP.29/GRE/2021/19 ir ECE/TRANS/WP.29/GRE/2020/13/Rev.1 su pakeitimais, padarytais GRE-83-51

                        ECE/TRANS/WP.29/2022/98

                        53

                        JT taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 02 serijos pakeitimų 6 papildymo pasiūlymas

                        ECE/TRANS/WP.29/GRE/85, 24 punktas, ir ECE/TRANS/WP.29/GRE/83, 36 punktas, grindžiama ECE/TRANS/WP.29/GRE/2021/20 ir ECE/TRANS/WP.29/GRE/2020/13/Rev.1 su pakeitimais, padarytais GRE-83-51

                        ECE/TRANS/WP.29/2022/99

                        53

                        JT taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 03 serijos pakeitimų 3 papildymo pasiūlymas

                        ECE/TRANS/WP.29/GRE/85, 24 punktas, ir ECE/TRANS/WP.29/GRE/83, 36 punktas, grindžiama ECE/TRANS/WP.29/GRE/2021/20 ir ECE/TRANS/WP.29/GRE/2020/13/Rev.1 su pakeitimais, padarytais GRE-83-51

                        ECE/TRANS/WP.29/2022/100

                        54

                        JT taisyklės Nr. 54 (komercinių transporto priemonių ir jų priekabų padangos) pradinės serijos pakeitimų 25 papildymo pasiūlymas

                        ECE/TRANS/WP.29/GRBP/73, grindžiama ECE/TRANS/WP.29/GRBP/2022/6 ir ECE/TRANS/WP.29/GRBP/2021/13 su pakeitimais, padarytais GRBP-75-31-Rev.2

                        ECE/TRANS/WP.29/2022/85

                        74

                        JT taisyklės Nr. 74 (mopedų apšvietimo ir šviesos signalinių įtaisų įrengimas) 01 serijos pakeitimų 14 papildymo pasiūlymas

                        ECE/TRANS/WP.29/GRE/85, 25 punktas, grindžiama ECE/TRANS/WP.29/GRE/2021/21

                        ECE/TRANS/WP.29/2022/101

                        74

                        JT taisyklės Nr. 74 (mopedų apšvietimo ir šviesos signalinių įtaisų įrengimas) 02 serijos pakeitimų 2 papildymo pasiūlymas

                        ECE/TRANS/WP.29/GRE/85, 25 punktas, grindžiama ECE/TRANS/WP.29/GRE/2021/21

                        ECE/TRANS/WP.29/2022/102

                        79

                        JT taisyklės Nr. 79 (vairavimo įranga) 03 serijos pakeitimų 8 papildymo pasiūlymas

                        ECE/TRANS/WP.29/GRVA/12, 65 ir 66 punktai, grindžiama ECE/TRANS/WP.29/GRVA/2022/6 su pakeitimais, padarytais GRVA-12-43 ir ECE/TRANS/WP.29/GRVA/2021/11 su pakeitimais, padarytais GRVA-12-19

                        ECE/TRANS/WP.29/2022/80

                        79

                        JT taisyklės Nr. 79 (vairavimo įranga) 04 serijos pakeitimų 3 papildymo pasiūlymas

                        ECE/TRANS/WP.29/GRVA/12, 65 ir 66 punktai, grindžiama ECE/TRANS/WP.29/GRVA/2022/6 su pakeitimais, padarytais GRVA-12-43 ir ECE/TRANS/WP.29/GRVA/2021/11 su pakeitimais, padarytais GRVA-12-19

                        ECE/TRANS/WP.29/2022/81

                        85

                        JT taisyklės Nr. 85 (naudingosios galios ir 30 minučių galios matavimas) 11 papildymo pasiūlymas

                        ECE/TRANS/WP.29/GRPE/85, 37 punktas, grindžiama ECE/TRANS/WP.29/GRPE/2022/5 su pakeitimais, padarytais GRPE-85-11 ir per sesiją, pateikta V priede

                        ECE/TRANS/WP.29/2022/75

                        86

                        JT taisyklės Nr. 86 (apšvietimo ir šviesos signalinių įtaisų įrengimas žemės ūkio transporto priemonėse) 01 serijos pakeitimų 4 papildymo pasiūlymas

                        ECE/TRANS/WP.29/GRE/85, 26 punktas, grindžiama ECE/TRANS/WP.29/GRE/2021/22

                        ECE/TRANS/WP.29/2022/103

                        86

                        JT taisyklės Nr. 86 (apšvietimo ir šviesos signalinių įtaisų įrengimas žemės ūkio transporto priemonėse) 02 serijos pakeitimų 1 papildymo pasiūlymas

                        ECE/TRANS/WP.29/GRE/85, 26 punktas, grindžiama ECE/TRANS/WP.29/GRE/2021/22

                        ECE/TRANS/WP.29/2022/104

                        90

                        JT taisyklės Nr. 90 02 serijos pakeitimų 9 papildymo pasiūlymas (atsarginės stabdžių dalys)

                        ECE/TRANS/WP.29/GRVA/12, 90 punktas, grindžiama ECE/TRANS/WP.29/GRVA/2021/29 su pakeitimais, padarytais GRVA-12-16

                        ECE/TRANS/WP.29/2022/82

                        100

                        JT taisyklės Nr. 100 (transporto priemonės su elektrine transmisija) 03 serijos 2 papildymo pasiūlymas

                        ECE/TRANS/WP.29/GRSP/70, 17 punktas, grindžiama GRSP-70-26, pateikta ataskaitos IV priede

                        ECE/TRANS/WP.29/2022/64

                        106

                        JT taisyklės Nr. 106 (žemės ūkio transporto priemonių ir jų priekabų padangos) pradinės serijos pakeitimų 20 papildymo pasiūlymas

                        ECE/TRANS/WP.29/GRBP/73, grindžiama ECE/TRANS/WP.29/GRBP/2022/7

                        ECE/TRANS/WP.29/2022/86

                        109

                        JT taisyklės Nr. 109 (restauruotos komercinių transporto priemonių ir jų priekabų padangos) 11 papildymo pasiūlymas (1 peržiūra)

                        ECE/TRANS/WP.29/GRBP/72, 18 ir 19 punktai, grindžiama ECE/TRANS/WP.29/GRBP/2021/18 ir ECE/TRANS/WP.29/GRBP/2021/16 su pakeitimais, padarytais ataskaitos IV priedu

                        ECE/TRANS/WP.29/2022/7/Rev.1

                        117

                        JT taisyklės Nr. 117 naujos 03 serijos pakeitimų pasiūlymas (padangų riedėjimo varža, riedėjimo triukšmas ir sukibimas su šlapia danga)

                        ECE/TRANS/WP.29/GRBP/72, 23 punktas, ir ECE/TRANS/WP.29/GRBP/73, grindžiama GRBP-74-33-Rev.1, ECE/TRANS/WP.29/GRBP/2021/17 su pakeitimais, padarytais GRBP-74-31-Rev.1 ir GRBP-75- 25-Rev.1

                        ECE/TRANS/WP.29/2022/83

                        127

                        JT taisyklės Nr. 127 (pėsčiųjų sauga) 03 serijos pakeitimo pasiūlymas

                        ECE/TRANS/WP.29/GRSP/70, 18 punktas, grindžiama ECE/TRANS/WP.29/GRSP/2021/28 su pakeitimais, padarytais ataskaitos V priedu

                        ECE/TRANS/WP.29/2022/70

                        129

                        JT taisyklės Nr. 129 (sustiprintos vaiko apsaugos sistemos) 03 serijos pakeitimų 7 papildymo pasiūlymas

                        ECE/TRANS/WP.29/GRSP/70, 20 punktas, grindžiama ECE/TRANS/WP.29/GRSP/2021/7 su pakeitimais, padarytais ataskaitos VI priedu

                        ECE/TRANS/WP.29/2022/65

                        131

                        JT taisyklės Nr. 131 (pažangioji avarinio stabdymo sistema) 02 serijos pakeitimų pasiūlymas

                        ECE/TRANS/WP.29/GRVA/12, 72 punktas, grindžiama ECE/TRANS/WP.29/GRVA/2022/7 su pakeitimais, padarytais GRVA-12-49, pateikta GRVA-12-50/Rev.1

                        ECE/TRANS/WP.29/2022/76

                        135

                        JT taisyklės Nr. 135 (šoninis smūgis į stulpą) 02 serijos pakeitimų pasiūlymas

                        ECE/TRANS/WP.29/GRSP/70, 23 punktas, grindžiama ECE/TRANS/WP.29/GRSP/2021/21 be pakeitimų

                        ECE/TRANS/WP.29/2022/71

                        136

                        JT taisyklės Nr. 136 (L kategorijos transporto priemonė) 01 serijos pakeitimo pasiūlymas

                        ECE/TRANS/WP.29/GRSP/70, 24 punktas, grindžiama ECE/TRANS/WP.29/GRSP/2021/22 su pakeitimais, padarytais ataskaitos VII priedu

                        ECE/TRANS/WP.29/2022/72

                        137

                        JT taisyklės Nr. 137 (priekinis susidūrimas, atsižvelgiant į apsaugos sistemas) 01 serijos pakeitimų 4 papildymo pasiūlymas

                        ECE/TRANS/WP.29/GRSP/70, 26 punktas, grindžiama ECE/TRANS/WP.29/GRSP/2021/23 be pakeitimų

                        ECE/TRANS/WP.29/2022/66

                        137

                        JT taisyklės Nr. 137 (priekinis susidūrimas, atsižvelgiant į apsaugos sistemas) 02 serijos pakeitimų 3 papildymo pasiūlymas

                        ECE/TRANS/WP.29/GRSP/70, 26 punktas, grindžiama ECE/TRANS/WP.29/GRSP/2021/23 be pakeitimų

                        ECE/TRANS/WP.29/2022/67

                        141

                        JT taisyklės Nr. 141 (padangų oro slėgio stebėjimo sistema) 01 serijos pakeitimų 2 papildymo pasiūlymas

                        ECE/TRANS/WP.29/GRBP/73, grindžiama ECE/TRANS/WP.29/GRBP/2022/2 su pakeitimais, padarytais GRBP-75-10 ir GRBP-75-33

                        ECE/TRANS/WP.29/2022/87

                        145

                        JT taisyklės Nr. 145 (ISOFIX tvirtinimo sistemos, ISOFIX viršutinės juostos tvirtinimo įtaisai ir i dydžio sėdimosios vietos) pradinės redakcijos 2 papildymo pasiūlymas

                        ECE/TRANS/WP.29/GRSP/70, 27 punktas, grindžiama ECE/TRANS/WP.29/GRSP/2021/27 be pakeitimų

                        ECE/TRANS/WP.29/2022/68

                        148

                        JT taisyklės Nr. 148 (šviesos signaliniai įtaisai) 01 serijos pakeitimų pasiūlymas

                        ECE/TRANS/WP.29/GRE/85, 9 ir 33 punktai, grindžiama ECE/TRANS/WP.29/GRE/2021/13 su pakeitimais, padarytais GRE-85-09 ir GRE-85-13, ir ECE/TRANS/WP.29/GRE/2020/5/Rev.2 su pakeitimais, padarytais GRE-85-26

                        ECE/TRANS/WP.29/2022/92

                        149

                        JT taisyklės Nr. 149 (kelio apšvietimo įtaisai) 01 serijos pakeitimų pasiūlymas

                        ECE/TRANS/WP.29/GRE/85, 12 ir 31 punktai, ir ECE/TRANS/WP.29/GRE/83, 36 punktas, grindžiama ECE/TRANS/WP.29/GRE/2021/14 su pakeitimais, padarytais GRE-85-09 ir GRE-85-14, ECE/TRANS/WP.29/GRE/2021/18 su pakeitimais, padarytais GRE-85-33, ir ECE/TRANS/WP.29/GRE/2020/13/Rev.1 su pakeitimais, padarytais GRE-83-51

                        ECE/TRANS/WP.29/GRE/2022/4

                        ECE/TRANS/WP.29/2022/93,

                        WP.29-187-05

                        150

                        JT taisyklės Nr. 150 (šviesogrąžiai atšvaitai) 01 serijos pakeitimų pasiūlymas

                        ECE/TRANS/WP.29/GRE/85, 15 punktas, grindžiama ECE/TRANS/WP.29/GRE/2021/15 su pakeitimais, padarytais GRE-85-15

                        ECE/TRANS/WP.29/2022/94

                        157

                        JT taisyklės Nr. 157 (automatinio eismo juostos laikymosi sistema) 01 serijos pakeitimų pasiūlymas

                        ECE/TRANS/WP.29/GRVA/12, 30 punktas, grindžiama ECE/TRANS/WP.29/GRVA/2022/3, ECE/TRANS/WP.29/GRVA/2022/4, abu su pakeitimais, padarytais GRVA-12-52

                        ECE/TRANS/WP.29/2022/59

                        162

                        JT taisyklės Nr. 162 (imobilizatoriai) pradinės serijos pakeitimų 2 papildymo pasiūlymas

                        ECE/TRANS/WP.29/GRSG/102, grindžiama GRSG-123-04

                        ECE/TRANS/WP.29/2022/110

                        Nauja taisyklė

                        Naujos JT taisyklės dėl atbulinės eigos įspėjamojo signalo pasiūlymas

                        ECE/TRANS/WP.29/GRBP/73, grindžiama ECE/TRANS/WP.29/GRBP/2022/5 su pakeitimais, padarytais GRBP-75-13

                        ECE/TRANS/WP.29/2022/88

                        Bendrasis techninis reglamentas Nr.

                        Darbotvarkės klausimas

                        Dokumento nuoroda

                        2

                        JT BTR Nr. 2 naujo 5 pakeitimo pasiūlymas (pasaulinis motociklų išmetamų teršalų kiekio bandymo ciklas (angl. WMTC))

                        ECE/TRANS/WP.29/GRPE/85, 50 punktas, grindžiama ECE/TRANS/WP.29/GRPE/2022/6 su pakeitimais, padarytais GRPE-85-38, pateikta 2 papildyme

                        Techninės ataskaitos dėl JT BTR Nr. 2 naujo 5 pakeitimo parengimo (pasaulinis motociklų išmetamų teršalų kiekio bandymo ciklas (angl. WMTC)) pasiūlymas

                        ECE/TRANS/WP.29/GRPE/85, 50 punktas

                        ECE/TRANS/WP.29/2022/108

                        ECE/TRANS/WP.29/2022/109

                        Naujas BTR

                        Naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymas

                        ECE/TRANS/WP.29/GRPE/85, 52 punktas, grindžiama ECE/TRANS/WP.29/GRPE/2022/7 su pakeitimais, padarytais GRPE-85-39, pateikta 3 papildyme

                        Techninės ataskaitos dėl naujo JT BTR dėl dviračių ir triračių transporto priemonių taršos kontrolės įtaisų patvarumo pasiūlymas

                        ECE/TRANS/WP.29/GRPE/85, 52 punktas

                        ECE/TRANS/WP.29/2022/106

                        ECE/TRANS/WP.29/2022/107

                        Kita

                        Darbotvarkės klausimas

                        Dokumento nuoroda

                        Suvestinė rezoliucija

                        Naujos konsoliduotos rezoliucijos dėl sunkiųjų transporto priemonių išmetamų ultrasmulkiųjų dalelių kiekio matavimo pasiūlymas

                        ECE/TRANS/WP.29/GRPE/85, 46 punktas, grindžiama ECE/TRANS/WP.29/GRPE/2021/17 su pakeitimais, padarytais GRPE-85-04-Rev.1, pateikta 1 papildyme

                        ECE/TRANS/WP.29/2022/105

                        Įgaliojimas

                        Įgaliojimas parengti JT BTR Nr. 3 (motociklų stabdžiai) 4 pakeitimą

                        ECE/TRANS/WP.29/2022/47/Rev.1

                        Gairės

                        Gairių ir rekomendacijų dėl automatizuoto vairavimo sistemų saugos reikalavimų pasiūlymas

                        ECE/TRANS/WP.29/2022/56

                        Pagrindinis dokumentas

                        Antrosios naujo automatizuoto vairavimo vertinimo ir (arba) bandymų metodo redakcijos pasiūlymas. Pagrindinis dokumentas

                        ECE/TRANS/WP.29/GRVA/12, 24 punktas, grindžiama ECE/TRANS/WP.29/GRVA/2022/2 su pakeitimais, padarytais GRVA-12-12, pateikta WP.29-186-09

                        ECE/TRANS/WP.29/2022/57

                        Gairės

                        Naujo automatizuoto vairavimo vertinimo ir (arba) bandymų metodo angl. (NATM) pasiūlymas. Gairės dėl automatizuotos vairavimo sistemos patvirtinimo

                        ECE/TRANS/WP.29/2022/58

                        Rekomendacija

                        Rekomendacijų dėl vienodų kibernetinio saugumo ir programinės įrangos atnaujinimo nuostatų pasiūlymas

                        ECE/TRANS/WP.29/GRVA/12, 47 punktas, grindžiama ECE/TRANS/WP.29/GRVA/2022/5

                        ECE/TRANS/WP.29/2022/60

                        Aiškinamasis dokumentas

                        JT taisyklės Nr. 155 (kibernetinis saugumas ir kibernetinio saugumo valdymo sistema) aiškinamojo dokumento ECE/TRANS/WP.29/2021/59 pakeitimų pasiūlymas

                        ECE/TRANS/WP.29/GRVA/12, 46 punktas, grindžiama ECE/TRANS/WP.29/2021/59 su pakeitimais, padarytais GRVA-12-37

                        ECE/TRANS/WP.29/2022/61

                        Gairės

                        Dokumento „Unikalaus identifikatoriaus modulio specifikacijų ir taikymo gairės“ pakeitimų pasiūlymas

                        ECE/TRANS/WP.29/2019/77 ECE/TRANS/WP.29/1161, 70 punktas, grindžiama ECE/TRANS/WP.29/2019/77 su pakeitimais, padarytais WP.29-185-13

                        ECE/TRANS/WP.29/2022/62

                     (1)

                        Visus šioje lentelėje nurodytus dokumentus galima rasti adresu:
                  (WP.29) Pasaulinis forumas reglamentavimui suderinti (187-oji sesija) |
                   JT EEK


               EUROPOS KOMISIJA
            Briuselis, 2022 06 02
            COM(2022) 259 final
            2022/0175(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl 2019 m. gruodžio 17 d. AKR ir ES ambasadorių komiteto sprendimo Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį pakeitimo

               AIŠKINAMASIS MEMORANDUMAS

               1. Pasiūlymo dalykas

               Šiame Komisijos sprendime pateikiamas pasiūlymas dėl Tarybos sprendimo dėl pozicijos, kurios Sąjungos vardu turi būti laikomasi AKR ir ES ambasadorių komitete, dėl Sprendimo Nr. 3/2019 dėl pereinamojo laikotarpio priemonių pagal 2000 m. birželio 23 d. Kotonu pasirašyto ES ir Afrikos, Karibų ir Ramiojo vandenyno (AKR) valstybių grupės partnerystės susitarimo
                  1
                (toliau – Kotonu partnerystės susitarimas arba KPS) 95 straipsnio 4 dalį
                  2
                (toliau – sprendimas dėl pereinamųjų priemonių) pakeitimo. Pastarasis sprendimas pirmą kartą iš dalies pakeistas 2020 m. gruodžio 4 d. AKR ir ES ambasadorių komiteto sprendimu Nr. 2/2020
                  3
               , kuriuo Kotonu partnerystės susitarimo taikymas pratęsiamas iki 2021 m. lapkričio 30 d. Pagal 2021 m. lapkričio 26 d. Sprendimą Nr. 3/2021
                  4
                buvo susitarta dėl antrojo pratęsimo iki 2022 m. birželio 30 d. Komisija siūlo dar pratęsti visų Kotonu partnerystės susitarimo nuostatų taikymą iki 2022 m. gruodžio 31 d. arba kol įsigalios naujas Sąjungos ir AKR valstybių partnerystės susitarimas ar jis bus pradėtas laikinai taikyti, pasirenkant ankstesniąją datą.

               2.PASIŪLYMO APLINKYBĖS

               2.1.Kotonu partnerystės susitarimas

               Nuo 2000 m. Kotonu partnerystės susitarimas yra ES santykių su 79 AKR šalimis pagrindas. Susitarimas sudarytas 20 metų laikotarpiui nuo 2000 m. kovo 1 d. iki 2020 m. vasario 29 d. 2005 m. ir 2010 m. jis persvarstytas.

               2019 m. gruodžio 17 d. Kotonu partnerystės susitarimo nuostatų taikymas pratęstas AKR ir ES ambasadorių komiteto sprendimu Nr. 3/2019 iki 2020 m. gruodžio 31 d. arba naujo Sąjungos ir AKR valstybių partnerystės susitarimo įsigaliojimo datos, pasirenkant ankstesniąją datą. Pastarasis sprendimas pirmą kartą iš dalies pakeistas 2020 m. gruodžio 4 d. AKR ir ES ambasadorių komiteto sprendimu Nr. 2/2020
                  5
               , kuriuo Kotonu partnerystės susitarimo taikymas pratęsiamas iki 2021 m. lapkričio 30 d. Pagal 2021 m. lapkričio 26 d. Sprendimą Nr. 3/2021
                  6
                buvo susitarta dėl antrojo pratęsimo iki 2022 m. birželio 30 d.

               Derybos dėl naujo AKR ir ES partnerystės susitarimo pradėtos 2018 m. rugsėjo mėn. 2021 m. balandžio 15 d. vyriausieji derybininkai parafavo naujo Sąjungos ir Afrikos, Karibų ir Ramiojo vandenyno valstybių organizacijos (AKRVO) narių partnerystės susitarimo tekstą. Vėliau Komisija savo pasiūlymą nusiuntė Tarybai pasirašyti. Derybos buvo atnaujintos dėl susitarimo teisinio pobūdžio. Tačiau teksto, kuriame nustatyti su teisiniu pobūdžiu susiję pakeitimai, svarstymas sustojo AKR Tarybos darbo grupės lygiu. Akivaizdu, kad ES Tarybos lygiu vykstančiose diskusijose nebus sudarytas naujas susitarimas, kurį būtų galima pradėti taikyti iki dabartinės Kotonu partnerystės susitarimo taikymo pabaigos, t. y. 2022 m. birželio 30 d. Tai galėtų lemti teisinį vakuumą ES ir AKR santykių srityje.

               2.2.AKR ir ES ministrų taryba

                  AKR ir ES ministrų taryba yra susitarimu (KPS 15 straipsniu) įsteigta ministrų lygmens institucija. Ją sudaro Europos Sąjungos Tarybos ir Europos Komisijos nariai ir kiekvienos AKR valstybės vyriausybės narys. Ministrų taryba, be kita ko, priima KPS įgyvendinti ir vykdyti reikalingus sprendimus. Ministrų taryba sprendimus priima bendru Šalių susitarimu. Tam, kad sprendimai galiotų, i) turi dalyvauti pusė Europos Sąjungos Tarybos narių (t. y. 14 ES valstybių narių ministrų), ii) vienas Komisijos narys ir iii) du trečdaliai narių, atstovaujančių AKR valstybių vyriausybėms (t. y. 55 skirtingų AKR valstybių vyriausybių nariai).

               2.3.Pereinamojo laikotarpio priemonės

               KPS 95 straipsnio 4 dalies antroje pastraipoje nurodyta: „Ministrų taryba patvirtina pereinamojo laikotarpio priemones, kurių gali prireikti iki naujo susitarimo įsigaliojimo.“ Pagal KPS 95 straipsnio 4 dalies antrą pastraipą pereinamojo laikotarpio priemonės gali būti taikomos, siekiant pratęsti viso KPS arba jo dalių taikymą iki naujojo susitarimo (laikino taikymo ar įsigaliojimo) taikymo dienos. Kadangi naujasis susitarimas nebus pradėtas taikyti iki galiojančios teisinės sistemos galiojimo pabaigos, siekiant išlaikyti teisinį, politinį ir institucinį tęstinumą su AKR valstybėmis, būtina pratęsti priimtų pereinamojo laikotarpio priemonių taikymą, kad būtų toliau taikomas dabartinis susitarimas.

               2.4.AKR ir ES ambasadorių komiteto priimtinas pereinamojo laikotarpio priemonių pakeitimas

                  Pagal KPS 95 straipsnio 4 dalį sprendimą dėl pereinamojo laikotarpio priemonių turi priimti AKR ir ES ministrų taryba. Tačiau pagal KPS 15 straipsnio 4 dalį Ministrų taryba gali perduoti įgaliojimus Ambasadorių komitetui. Šiuo tikslu 2019 m. gegužės 23 d. Ministrų Taryba perdavė Ambasadorių komitetui įgaliojimus priimti sprendimą dėl pereinamojo laikotarpio priemonių
                     7
                  . Pagal KPS 16 straipsnio 2 dalį Ambasadorių komitetas gali priimti arba iš dalies keisti Šalims privalomus sprendimus neviršydamas Ministrų tarybos jam suteiktų įgaliojimų.

                  Pagal Ambasadorių komiteto darbo tvarkos taisyklių
                     8
                   1 straipsnį jis posėdžiauja reguliariai, visų pirma tam, kad parengtų Ministrų Tarybos posėdžius, ir kai tik tai yra būtina vienos iš Šalių prašymu. Atsižvelgiant į šią galimybę veikti lanksčiai, Ambasadorių komitetas gali užtikrinti, kad sprendimas dėl pereinamojo laikotarpio priemonių būtų iš dalies pakeistas laiku ir ne vėliau kaip 2022 m. birželio mėn. viduryje.

                  Todėl viename savo posėdžių AKR ir ES ambasadorių komitetas turi priimti iš dalies pakeistą sprendimą dėl pereinamojo laikotarpio priemonių (toliau – numatomas aktas). Numatomo akto tikslas – dar pratęsti viso Kotonu partnerystės susitarimo taikymą iki 2022 m. gruodžio 31 d. arba kol įsigalios ar bus pradėtas laikinai taikyti naujasis Sąjungos ir AKR valstybių partnerystės susitarimas, pasirenkant ankstesnę datą.

               3.Pozicija, kurios turi būti laikomasi Sąjungos vardu

                  Komisija siūlo iš dalies pakeisti dabartinį sprendimą dėl KPS pereinamojo laikotarpio priemonių siekiant pratęsti Kotonu partnerystės susitarimo taikymą iki 2022 m. gruodžio 31 d., nebent iki tos datos įsigalios arba bus pradėtas laikinai taikyti naujas susitarimas.

                  Atsižvelgiant į tai, kas išdėstyta pirmiau, AKR ir ES ambasadorių komiteto sesijoje turi būti priimta siūloma Sąjungos pozicija.

               4.Teisinis pagrindas

               4.4.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  9
               .

               4.1.2.Taikymas aptariamuoju atveju

               Pagal 2000 m. birželio 23 d. Kotonu pasirašyto AKR ir ES partnerystės susitarimo 95 straipsnio 4 dalies antrą pastraipą pereinamojo laikotarpio priemonės gali būti taikomos siekiant pratęsti viso KPS arba jo dalių taikymą iki naujojo susitarimo (laikino taikymo ar įsigaliojimo, ratifikavus visoms Šalims) taikymo dienos. Pažymėtina, kad „Ministrų taryba patvirtina pereinamojo laikotarpio priemones, kurių gali prireikti iki naujo susitarimo įsigaliojimo“.

               Todėl aišku, kad aktas, kurį AKR ir ES ambasadorių kabineto prašoma priimti, yra teisinę galią turintis aktas. Vadovaujantis susitarimo 15 ir 16 straipsniais, Ambasadorių komiteto numatomas sprendimas bus privalomas pagal tarptautinę teisę.

               Ambasadorių komitetas yra pagal Kotonu partnerystės susitarimo 16 straipsnį įsteigtas organas.

               Europos Sąjunga kartu su valstybėmis narėmis yra pasirašiusi Kotonu partnerystės susitarimą, todėl Ambasadorių komiteto numatomas sprendimas jai bus privalomas.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Numatomo akto pagrindinis tikslas ir turinys susiję su viso KPS veikimu, visų pirma jo taikymo pratęsimu po numatytos galiojimo laikotarpio pabaigos datos. Todėl Tarybos sprendimo materialinis teisinis pagrindas turi būti nustatomas į Kotonu partnerystės susitarimą atsižvelgiant kaip į visumą
                  10
               .

               KPS buvo sudarytas kaip asociacijos susitarimas, taigi buvo grindžiamas Europos bendrijos steigimo sutarties 310 straipsniu, atitinkančiu SESV 217 straipsnį. Todėl siūlomo sprendimo materialinis teisinis pagrindas yra SESV 217 straipsnis.

               4.3. Išvada

               Numatomo akto pagrindinis tikslas ir turinys susiję su viso KPS veikimu, visų pirma jo taikymo pratęsimu po numatytos galiojimo laikotarpio pabaigos datos. Todėl Tarybos sprendimo materialinis teisinis pagrindas turi būti nustatomas į Kotonu partnerystės susitarimą atsižvelgiant kaip į visumą
                  11
               .

               KPS buvo sudarytas kaip asociacijos susitarimas, taigi buvo grindžiamas Europos bendrijos steigimo sutarties 310 straipsniu, atitinkančiu SESV 217 straipsnį. Todėl siūlomo sprendimo materialinis teisinis pagrindas yra SESV 217 straipsnis.

               2022/0175 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi AKR ir ES ambasadorių komitete, dėl 2019 m. gruodžio 17 d. AKR ir ES ambasadorių komiteto sprendimo Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2000 m. birželio 23 d. Kotonu pasirašytas Partnerystės susitarimas tarp Afrikos, Karibų jūros bei Ramiojo vandenyno grupės valstybių (toliau – AKR) ir Europos Sąjungos bei jos valstybių narių (toliau – AKR ir ES partnerystės susitarimas)
                  12
               . AKR ir ES partnerystės susitarimas įsigaliojo 2003 m. balandžio 1 d. ir jis turi būti taikomas iki 2022 m. birželio 30 d. pagal 2019 m. gruodžio 17 d. AKR ir ES ambasadorių komiteto sprendimą Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (toliau – sprendimas dėl pereinamojo laikotarpio priemonių)
                  13
                su pakeitimais, padarytais 2021 m. lapkričio 26 d. AKR ir ES ambasadorių komiteto sprendimu Nr. 3/2021 iš dalies pakeisti AKR ir ES ambasadorių komiteto sprendimą Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį;

               (2)pagal AKR ir ES partnerystės susitarimo 95 straipsnio 4 dalies pirmą pastraipą derybos dėl naujojo AKR ir ES partnerystės susitarimo pradėtos 2018 m. rugsėjo mėn. Naujasis susitarimas nebus parengtas taikyti iki dabartinio AKR ir ES partnerystės susitarimo galiojimo laikotarpio pabaigos. Todėl laikoma, kad būtina iš dalies pakeisti Sprendimą Nr. 3/2019 dėl pereinamojo laikotarpio priemonių, kad būtų dar pratęstas dabartinio AKR ir ES partnerystės susitarimo nuostatų taikymas;

               (3)AKR ir ES partnerystės susitarimo 95 straipsnio 4 dalies antroje pastraipoje nustatyta, kad Ministrų taryba priima pereinamojo laikotarpio priemones, kurių gali prireikti iki naujojo susitarimo įsigaliojimo;

               (4)pagal Kotonu partnerystės susitarimo 15 straipsnio 4 dalį 2019 m. gegužės 23 d. AKR ir ES ministrų taryba įgaliojimus priimti pereinamojo laikotarpio priemones perdavė AKR ir ES ambasadorių komitetui. AKR ir ES ambasadorių komitetas turi surengti eilinį posėdį, kuriame pagal AKR ir ES partnerystės susitarimo 95 straipsnio 4 dalį jis priims sprendimą iš dalies pakeisti pereinamojo laikotarpio priemones;

               (5)tikslinga nustatyti poziciją, kurios Sąjungos vardu turi būti laikomasi AKR ir ES ambasadorių komitete, nes numatomas aktas Sąjungai bus privalomas;

               (6)AKR ir ES partnerystės susitarimo nuostatos bus toliau taikomos siekiant išlaikyti Sąjungos bei jos valstybių narių ir AKR valstybių santykių tęstinumą. Todėl iš dalies pakeistos pereinamojo laikotarpio priemonės nėra skirtos AKR ir ES partnerystės susitarimui iš dalies pakeisti, kaip numatyta jo 95 straipsnio 3 dalyje,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi AKR ir ES ambasadorių komitete pagal AKR ir ES partnerystės susitarimo 95 straipsnio 4 dalį, yra iš dalies pakeisti Sprendimą Nr. 3/2019 dėl pereinamojo laikotarpio priemonių pratęsiant AKR ir ES partnerystės susitarimo visų nuostatų taikymą iki 2022 m. gruodžio 31 d. arba kol įsigalios naujas Sąjungos ir AKR valstybių partnerystės susitarimas ar jis bus pradėtas laikinai taikyti, pasirenkant ankstesnę datą.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas / Pirmininkė

                     (1)

                        2002 m. gruodžio 19 d. Tarybos sprendimas dėl 2000 m. birželio 23 d. Kotonu pasirašyto Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimo sudarymo (OL L 65, 2003 3 8, p. 27).

                     (2)

                        2019 m. gruodžio 17 d. AKR ir ES ambasadorių komiteto Sprendimas Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2020/2].

                     (3)

                        2020 m. gruodžio 4 d. AKR ir ES ambasadorių komiteto sprendimas Nr. 2/2020 iš dalies pakeisti AKR ir ES ambasadorių komiteto sprendimą Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį.

                     (4)

                        2021 m. lapkričio 26 d. AKR ir ES ambasadorių komiteto sprendimas Nr. 3/2021 iš dalies pakeisti AKR ir ES ambasadorių komiteto sprendimą Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį.

                     (5)

                        2020 m. gruodžio 4 d. AKR ir ES ambasadorių komiteto sprendimas Nr. 2/2020 iš dalies pakeisti AKR ir ES ambasadorių komiteto sprendimą Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį.

                     (6)

                        2021 m. lapkričio 26 d. AKR ir ES ambasadorių komiteto sprendimas Nr. 3/2021 iš dalies pakeisti AKR ir ES ambasadorių komiteto sprendimą Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį.

                     (7)

                        2019 m. gegužės 23 d. AKR ir ES ministrų tarybos sprendimas Nr. 1/2019 dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2019/920] (OL L 146, 2019 6 5, p. 114).

                     (8)

                        2005 m. kovo 8 d. AKR ir ES ministrų tarybos sprendimas Nr. 3/2005 dėl AKR ir EB ambasadorių komiteto darbo tvarkos taisyklių priėmimo (OL L 95, 2005 4 14, p. 51).

                     (9)

                        2014 m. spalio 7 d. Teisingumo Teismo sprendimo byloje Vokietija prieš Tarybą, C-399/12, ECLI:EU:C:2014:2258, 61–64 punktai.

                     (10)

                        Visų pirma žr. sprendimo byloje Komisija prieš Tarybą (Kazachstanas), C-244/17 [ECLI:EU:C:2018:662], 40 punktą ir jame nurodytą teismų praktiką.

                     (11)

                        Visų pirma žr. sprendimo byloje Komisija prieš Tarybą (Kazachstanas), C-244/17 [ECLI:EU:C:2018:662], 40 punktą ir jame nurodytą teismų praktiką.

                     (12)

                        Susitarimas (OL L 317, 2000 12 15, p. 3) su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

                     (13)

                        2019 m. gruodžio 17 d. AKR ir ES ambasadorių komiteto sprendimas Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2020/2].